OpenLLM-France/wikimedia huggingface dataset:
# Hendrik van Rheede

Hendrik Adriaan van Rheede tot Drakenstein (Amsterdam, 13 d'abril de 1636 – al mar, 15 de desembre de 1691) va ser un militar i un administrador colonial de la Companyia Neerlandesa de les Índies Orientals i un naturalista. Entre 1670 i 1677 va donar feina a 25 persones per a confegir el seu llibre "Hortus Malabaricus", on descriu 740 plantes de la regió. El nom científic de la planta Entada rheedii rep el seu cognom.
El primer volum de l'Hortus Malabaricus, es va publicar l'any 1678, essent un compendi de les plantes amb valor econòmic i mèdic de la regió sud de Malabar. Finalment l'obra va abastar 12 volums i es va publicar en quatre idiomes: llatí, sànscrit, àrab i maialam.
Carl von Linné va fer ús de l'obra de Rheede.

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ The Cambridge History of Science: Early modern science By Roy Porter, Katharine Park, Lorraine Daston «Enllaç».
* ↑ Fournier M. «Enterprise in botany: Van Reede and his Hortus malabaricus – Part l.». Archives of Natural History, 14, 2, 1987, pàg. 123–58.
# Halichoeres cyanocephalus

Halichoeres cyanocephalus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba des de Florida (Estats Units) i les Antilles fins al Brasil.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Halichoeres chloropterus

Halichoeres chloropterus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 19 cm de longitud total.

## Distribució geogràfica

Es troba des de les Filipines fins a la Gran Barrera de Corall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Herba nuosa

El ripoll o herba nuosa (Oryzopsis miliacea, Piptatherum miliaceum o Piptatherum multiflorum) és una espècie d'herba originària d'Euràsia, però es pot trobar en moltes altres parts del món com espècie introduïda i en algunes ocasions com a mala herba en àrees pertorbades. És una herba perenne que produeix robustes tiges erectes que poden arribar als 1,5 metres d'altura. La inflorescència és una panícula de diversos verticils de branques que es divideixen en branques secundàries que porten raïms d'espiguetes.

## Referències

* ↑ «Herba nuosa». Noms de plantes. Corpus de fitonímia catalana. TERMCAT, Centre de Terminologia.

## Enllaços externs

* http://ucjeps.berkeley.edu/cgi-bin/get_JM_treatment.pl?8738,9195,9197
* http://calphotos.berkeley.edu/cgi/img_query?query_src=photos_index&where-taxon=Piptatherum+miliaceum
# Herbert Erhardt

Herbert 'Ertl' Erhardt o Erhard (6 de juliol de 1930 - 3 de juliol de 2010), fou un futbolista alemany de la dècada de 1950.
Fou 50 cops internacional amb la selecció alemanya amb la qual participà en la Copa del Món de futbol de 1954, Copa del Món de futbol de 1958 i a la Copa del Món de futbol de 1962.
Pel que fa a clubs, defensà els colors de SpVgg Fürth i Bayern de Múnic.

## Referències

* ↑ Dieter Bracke. «Trauer um Fürther Fußball-Idol »Ertl» Erhard» (en alemany). Nürnberger Zeitung, 05-07-2010. [Consulta: 14 juliol 2010].
* ↑ «Herbert Erhardt» (en alemany). fussballdaten.de. [Consulta: 5 juliol 2010].
* ↑ Bitter, Jürgen. Deutschlands Fußball Nationalspieler, Sportverlag, 1997, p. 107.
* ↑ «Herbert Erhardt» (en alemany). weltfussball.de. [Consulta: 5 juliol 2010].
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
Herbert Erhardt amb la selecció alemanya - Plantilles de navegació :
Selecció de futbol d'Alemanya Federal – Copa del Món de futbol 1954
1 Turek •
2 Laband •
3 Kohlmeyer •
4 Bauer •
5 Erhardt •
6 Eckel •
7 Posipal •
8 Mai •
9 Mebus •
10 Liebrich •
11 Metzner •
12 Rahn •
13 Morlock •
14 Klodt •
15 O. Walter •
16 F. Walter •
17 Herrmann •
18 Biesinger •
19 Pfaff •
20 Schäfer •
21 Kubsch •
22 Kwiatkowski •
Seleccionador: Herberger
Selecció de futbol d'Alemanya Federal – Copa del Món de futbol 1958
1 Herkenrath •
2 Erhardt •
3 Juskowiak •
4 Eckel •
5 Wewers •
6 Szymaniak •
7 Stollenwerk •
8 Rahn •
9 Walter •
10 Schmidt •
11 Schäfer •
12 Seeler •
13 Klodt •
14 Cieslarczyk •
15 Kelbassa •
16 Sturm •
17 Schnellinger •
18 Hoffmann •
19 Peters •
20 Nuber •
21 Sawitzki •
22 Kwiatkowski •
Seleccionador: Herberger
Selecció de futbol d'Alemanya Federal – Copa del Món de futbol 1962
1 Tilkowski •
2 Erhardt •
3 Schnellinger •
4 Schulz •
5 Wilden •
6 Szymaniak •
7 Koslowski •
8 Haller •
9 Seeler •
10 Brülls •
11 Schäfer •
12 Nowak •
13 Kurbjuhn •
14 Werner •
15 Giesemann •
16 Sturm •
17 Kraus •
18 Herrmann •
19 Strehl •
20 Vollmar •
21 Sawitzki •
22 Fahrian •
Seleccionador: Herberger :
# Hosapete

Hosapete, abans Hospet (La Nova) és una ciutat i municipalitat a Karnataka, Índia, districte de Bellary a 15° 16′ N, 76° 24′ E﻿ / ﻿15.267°N,76.400°E﻿ / 15.267; 76.400. Al cens del 2001 figura amb una població de 163.284 habitants; la població el 1871 era de 10.005, el 1881 de 10.219 i el 1901 de 18.482. L'estructura inicial era un llarg carrer comercial amb temple al final, amb molts residents vivint al suburbi de Chittavadigi. A la ciutat hi ha tres tombes musulmanes (conegudes com les tres mesquites) a l'est, i altres dos altres edificacions (tombes o capelles). Al sud de la ciutat hi ha un curiós turó de forma cònica anomenat Joladarasi, i més a l'est el puig de Jambunath Konda (925 metres) i a la rodalia el temple de Jambunath. A 12 km hi ha Hampi, al costat d'eon hi ha les ruïnes de l'antiga Vijayanagar. La resclosa de Tungabhadra es troba també propera. A Hampi s'ha desenvolupat extraordinàriament la indústria metal·lúrgica.
Fou fundada pel rei de Vijayanagar Krishna Deva entre 1509 i 1520 en honor de Nagaladevi, una cortesana de la que era amic des de Jove i amb la que es va casar en esdevenir rei. La ciutat va ser anomenada llavors Nagalapur, i fou residència favorita del rei que va construir la resclosa al sud de la ciutat amb l'ajut de l'enginyer portuguès Joao de la Ponte, posat al seu servei pel governador general de Goa.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Hoscheid

Hoscheid (luxemburguès Houschent, alemany Hoscheid) és una vila de la comuna de Parc Hosingen i antigua comuna al nord-est de Luxemburg, en el cantó de Clervaux. Fins a la seva fusió amb les altres comunes de Parc Hosingen el 2012, formava parte del cantó de Diekirch.

## Població

| Nacionalitat | Població | % |
| luxemburguesos | 367 | 87,80% |
| Forasters | 51 | 12,20% |
| - portuguesos | 15 | 3,59% |
| - francesos | 5 | 1,20% |
| - italians | 1 | 0,24% |
| - belgues | 7 | 1,67% |
| - alemanys | 1 | 0,24% |
| - iugoslaus | 7 | 1,67% |
| - altres | 15 | 3,59% |

## Evolució demogràfica

| Any | Població |
| 15/02/2001 | 418 |
| 01/01/2002 | 424 |
| 01/01/2003 | 484 |
| 01/01/2004 | 490 |
| 01/01/2005 | 519 |
# Hope (Kansas)

Hope és una població dels Estats Units a l'estat de Kansas. Segons el cens del 2000 tenia 372 habitants.

## Demografia

Segons el cens del 2000, Hope tenia 372 habitants, 164 habitatges, i 106 famílies. La densitat de població era de 319,2 habitants/km².
Dels 164 habitatges en un 29,9% hi vivien nens de menys de 18 anys, en un 57,3% hi vivien parelles casades, en un 5,5% dones solteres, i en un 34,8% no eren unitats familiars. En el 32,9% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,5% tenia menys de 18 anys, un 3,8% entre 18 i 24, un 25,3% entre 25 i 44, un 24,2% de 45 a 60 i un 22,3% 65 anys o més.
L'edat mediana era de 43 anys. Per cada 100 dones de 18 o més anys hi havia 82,5 homes.
La renda mediana per habitatge era de 28.365 $ i la renda mediana per família de 32.813 $. Els homes tenien una renda mediana de 27.639 $ mentre que les dones 18.036 $. La renda per capita de la població era de 14.300 $. Entorn del 4,8% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Hope». American Fact Finder. Oficina del Cens dels Estats Units, 12-01-2010.
Viccionari
# Hungry

Hungry és l'àlbum de debut pel grup alemany de metal Brainstorm, publicat el 1997.

## Llista de cançons

Totes les cançons són escrites i arranjades per Brainstorm.
* Nails in My Hands - 3:11
* King of Fools - 3:52
* Innocent Until Caught - 4:58
* The Other Side - 6:53
* Tomorrow Never Comes - 3:29
* Liar's Edge - 4:53
* Tell-tale Heart - 3:44
* Welcome to the Darkside - 5:10
* Bring You Down - 4:20
* Deep Down Into Passion - 4:36
* Mr. Know-it-all - 4:14

## Formació

* Marcus Jürgens - Cantant
* Torsten Ihlenfeld - Guitarra & Veu de fons
* Milan Loncaric - Guitarra & Veu de fons
* Andreas Mailänder - Baix
* Dieter Bernert - Bateria
Músics addicionals:
* Michael Rodenberger - Teclat

## Curiositats

* Ralf Scheepers apareix a "Mr. Know-it-all".
* El 23 de març del 2007, aquest àlbum i Unholy van ser remasteritzats i republicats per Century Media amb sis cançons extra i una versió revisada.
Font d'informació:Web Oficial de Brainstorm
Viccionari
# How Far?

«How Far?» és una cançó de la banda virtual de rock alternatiu Gorillaz amb la col·laboració de la bateria Tony Allen i el rapper Skepta. Es va publicar el 2 de maig de 2020 com a quart senzill de l'àlbum Song Machine, Season One: Strange Timez, dins del projecte audiovisual Song Machine. Fou el primer llançament pòstum de Tony Allen, i de fet, la darrera cançó que va enregistrar, ja que va morir el 30 d'abril, tot just dos dies abans del llançament.

## Producció

La cançó es va compondre poques setmanes abans de l'esclat de la pandèmia de COVID-19 i, de fet, fou la darrera cançó de l'àlbum enregistrada en estudi abans de ser decretat el confinament a causa de la pandèmia. El senzill es va llançar el 2 de maig de 2020 sense anunci previ però es va publicar com a tribut oficial de la banda cap a Allen. A causa de la pandèmia no va anar acompanyat de videoclip.
El músic Tony Allen, ja havia col·laborat anteriorment amb Damon Albarn quan van crear el projecte musical The Good, the Bad & the Queen, i aquesta fou la darrera gravació que va realitzar en patir un aneurisma de l'aorta abdominal a causa de la qual va morir el 30 d'abril de 2020.

## Crèdits

Gorillaz
* Damon Albarn – instrumentació, director, teclats, guitarra, melòdica
* Jamie Hewlett – artwork, disseny de personatges, direcció vídeo
* Remi Kabaka Jr. – percussió
Músics addicionals
* Tony Allen – cantant, bateria
* Skepta – cantant
* Kotono Sato – violí
* Ciara Ismail – violí
* Stella Page – viola
* Izzi Dunn – violoncel
Tècnics
* Stephen Sedgwick – enginyeria, enginyeria mescles
* John Davis – enginyeria masterització
* Samuel Egglenton – enginyeria
* Bernard Benant – fotografia

## Referències

* ↑ Blistein, Jon. «Gorillaz Team With Malian Star Fatoumata Diawara for New Song ‘Désolé’» (en anglès). Rolling Stone, 27-02-2020. [Consulta: 21 juliol 2021].
* ↑ Gallagher, Alex. «Tributes paid to pioneering Afrobeat drummer Tony Allen, who has died aged 79» (en anglès). MNE, 01-05-2020. [Consulta: 11 agost 2021].
* ↑ Kreps, Daniel. «Gorillaz Pay Tribute to Tony Allen With New Song ‘How Far?’» (en anglès). Rolling Stone, 02-05-2020. [Consulta: 15 agost 2021].
# Horts de Rastanyó

Els Horts de Rastanyó és un petit conjunt d'horts del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Està situat a prop i a ponent de Serradell, a l'esquerra del barranc de Rastanyó, a l'extrem de ponent de la Costa.

## Enllaços externs

* Institut Cartogràfic de Catalunya; cal fer dos passos d'aproximació
# Hylebates

Hylebates és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* H.cordatus Chippindall
# Rochefort (Bèlgica)

Rochefort (en való Rotchfoirt) és un municipi belga de la Província de Namur a la regió valona. Aplega les localitats de Rochefort, Ave-et-Auffe, Buissonville, Éprave, Han-sur-Lesse, Jemelle, Lavaux-Sainte-Anne, Lessive, Mont-Gauthier (amb Laloux), Villers-sur-Lesse, Wavreille (amb Belvaux).

## Agermanaments

* Saint-Gervais-les-Bains
* Morges
# Houdain-lez-Bavay

Houdain-lez-Bavay és un municipi francès, situat a la regió dels Alts de França, al departament del Nord. L'any 2006 tenia 849 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 861 | 887 | 817 | 802 | 890 | 911 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Alain Ruter | |
# Hypnomys morpheus

Hypnomys morpheus és una rata cellarda (o rata sarda) gimnèsica extinta. Es tracta de la rata cellarda autòctona que habitava Cabrera, Mallorca i Menorca abans de l'arribada dels humans. Fou descrita per Miss Dorothea Minola Bate el 1918.
Era més grossa que l'actual rata cellarda de les Gimnèsies (Eliomys quercinus, introduïda pels humans a les illes en època prehistòrica). La llargada del seu cap i cos era aproximadament de 17–18 cm. Pesava 230 grams.
El seu depredador principal era l'òliba gegant, també extinta. S'extingí possiblement després de l'arribada dels humans, ara fa entre 4.000 i 5.000 anys.

## Referències

* ↑ «Fins on pot créixer un rosegador en una illa?». Institut Català de Paleontologia Miquel Crusafont. Arxivat de l'original el 25 de maig 2014. [Consulta: 25 maig 2014].
* ↑ Moncunill-Solé, B.; Jordana, X.; Marín-Moratalla, N.; Moyà-Solà, S.; Köhler, M. «How large are the extinct giant insular rodents? New body mass estimations from teeth and bones» (en anglès). Integrative Zoology, 9, 2014, pàg. 197–212. DOI: 10.1111/1749-4877.12063.
# Hyneria lindae

Hyneria lindar és una espècie extinta de sarcopterigi tetrapodomorf que visqué durant el període Devonià, fa uns 360 milions d'anys. Feia uns quatre metres de longitud i pesava fins a dues tones. Tenia mandíbules potents i dents afilades i podia nedar ràpidament, cosa que en feia un poderós depredador.
També hi ha evidència òssia que tenia aletes potents i potser podia aventurar-se a la terra. Tenia una bona vista i un olfacte agut que usava per detectar preses, com ara grans peixos i fins i tot amfibis primitius com ara Hynerpeton. H. lindae hauria atrapat la presa a la mandíbula i després se l'hauria empassat viva.
# IEEE 802.11r

IEEE 802.11r o itinerància ràpida (en anglès fast roaming) és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), que millora la velocitat de transició d'un dispositiu entre estacions base o punts d'accés (AP) diferents. IEEE 802.11r fou ratificat el 2008.

## Protocol

Abans del protocol IEEE 802.11r l'operació de transició entre dos punts d'accés (AP) era de 6 etapes:
* Escombrat (scanning) per a descobrir els punts d'accés (AP).
* Intercanvi de missatges d'autenticació entre dispositiu i el punt d'accés (AP).
* Intercanvi de missatges de reassociació entre dispositiu i el punt d'accés (AP). En aquest punt la connexió està establerta però no hi ha clau secreta d'encriptació.
* Negociació de la clau mestra (Master Key PMK) mitjançant IEE 802.11X
* Creació d'una clau única d'encriptació basada en l'anterior PMK.
* Establiment del servei de control de qualitat de l'enllaç o QoS.
El protocol IEEE 802.11r implementa les mateixes 6 etapes anteriors, però en la negociació de la clau mestra del pas 4, s'exigeix l'autenticació amb els seveis RADIUS, EAP.

## Referències

* ↑ «What is 802.11r? Why is this Important?». blogs@Cisco - Cisco Blogs. [Consulta: 7 gener 2017].
* ↑ «Vista prèvia d'IEEE 802.11r» (en anglès). [Consulta: 7 gener 2017].
* ↑ «What is 802.11x? - Definition from WhatIs.com» (en anglès). SearchMobileComputing.
# House of Cards (cançó)

"House of Cards" fou llançat al juny de 2008 com a senzill promocional de l'àlbum In Rainbows junt amb "Bodysnatchers".
El videoclip fou realitzat per James Frost i Aaron Koblin amb imatges renderitzades de la cara de Thom Yorke mesclades amb imatges d'altres persones, paisatges de suburbis urbans i gent anant a una festa. Les dades utilitzades per fer el videoclip foren publicades com a codi obert sota llicència Creative Commoncs i disponible a Google Code.
El músic Solarstone va incloure una remescla de la cançó en la sessió que va realitzar en el programa musical Tiësto's Club Life i fou publicada el 25 d'abril de 2008 (Club Life 056).
El senzill fou candidat a tres premis Grammy de l'any 2009 en les categories de millor actuació de rock per duet o grup musical vocal, millor cançó de rock i millor videoclip de format curt.

## Llista de cançons
### Promo CD

* "House of Cards" (Edició ràdio) – 4:35
* "Bodysnatchers" – 4:01

## Referències

* ↑ Nye, Calley. «Radiohead Partners With Google For Music Video Launch» (en anglès). The Washington Post, 14-07-2008. [Consulta: 20 juliol 2012].
* ↑ Chacksfield, Marc. «Radiohead embrace open source» (en anglès). techradar.com, 17-07-2008. [Consulta: 20 juliol 2012].
* ↑ Steuer, Eric. «Radiohead's “House of Cards” video data published under Creative Commons license» (en anglès). CreativeCommons.org, 14-07-2008. [Consulta: 20 juliol 2012].
* ↑ «Tiesto's Club Life Tracklists» (en anglès). trace.nu. Arxivat de l'original el 2009-01-16. [Consulta: 24 juliol 2012].
# IEC 61851

IEC 61851 és un estàndard internacional per als sistemes de càrrega conductora de vehicles elèctrics, actualment en fase de desplegament. L'IEC 61851 és un dels grups d'estàndards de la Comissió Electrotècnica Internacional per a vehicles elèctrics de carretera i camions industrials elèctrics i és responsabilitat del Comitè Tècnic 69 de l'IEC (TC69).
Documents normalitzats:
L'IEC 61851 consta de les parts següents, detallades en documents estàndard IEC 61851 separats:
* IEC 61851-1: Requisits generals.
* IEC 61851-21-1: Requisits de compatibilitat electromagnètica del carregador de vehicle elèctric a bord per a la connexió conductora a l'alimentació CA/CC.
* IEC 61851-21-2: Requisits de vehicles elèctrics per a la connexió conductora a un subministrament d'AC/DC - Requisits d'EMC per a sistemes de càrrega de vehicles elèctrics fora de bord.
* IEC 61851-23: estació de recàrrega de vehicles elèctrics de corrent continu.
* IEC 61851-24: Comunicació digital entre una estació de càrrega de DC EV i un vehicle elèctric per al control de la càrrega de DC.
* IEC 61851-25: Equips de subministrament de CC EV on la protecció depèn de la separació elèctrica.

## IEC 61851-1

IEC 61851-1 defineix quatre modes de càrrega:
| Mode | Diagrama | Límits | Límits | Límits | Subministrament i interfície |
| Mode | Diagrama | Fases | Actual | Voltatge | Subministrament i interfície |
| 1 | EV connectat directament a la xarxa AC | 1φ | 16A | 250V | AC, no dedicat |
| 1 | EV connectat directament a la xarxa AC | 3φ | 16A | 480V | AC, no dedicat |
| 2 | EV connectat a la xarxa de CA mitjançant un cable que incorpora protecció RCD | 1φ | 32A | 250V | AC, no dedicat |
| 2 | EV connectat a la xarxa de CA mitjançant un cable que incorpora protecció RCD | 3φ | 32A | 480V | AC, no dedicat |
| 3 | EVSE connectat a la xarxa de CA, subministra EV mitjançant un cable lligat o una presa de corrent amb comunicació bidireccional | 1φ | 32A | 250V | AC, dedicat (IEC 62196 -2) |
| 3 | EVSE connectat a la xarxa de CA, subministra EV mitjançant un cable lligat o una presa de corrent amb comunicació bidireccional | 3φ | 32A | 480V | AC, dedicat (IEC 62196 -2) |
| 4 | EVSE rectifica la xarxa de CA i subministra energia de CC a EV mitjançant un cable connectat amb comunicació bidireccional | – | 200A | 400V | DC, dedicat (IEC 62196 -3) |

## Referències

* ↑ IEC Technical Committee 69
* ↑ Abramovych, Oksana. «Basic understanding of IEC 61850 - What are the key aspects?» (en anglès). https://www.sgrwin.com,+30-04-2021.+[Consulta: 22 novembre 2022].
* ↑ «IEC 61851-1 - Electric vehicle conductive charging system – Part 1: General requirements | Engineering360» (en anglès). https://standards.globalspec.com.+[Consulta: 22 novembre 2022].
* ↑ «IEC 61850 - an Overview» (en anglès). https://www.pacw.org,+27-05-2020.+[Consulta: 22 novembre 2022].
# Ibn Taghribirdí

Abu-l-Mahàssin Jamal-ad-Din Yússuf ibn al-Amir Sayf-ad-Din Taghrí-birdí al-Atabakí al-Yaixbaqawí adh-Dhahirí (àrab: أبو المحاسن جمال الدين يوسف بن الأمير سيف الدين تغري بردي الأتابكي اليشبقاوي الظاهري, Abū l-Maḥāsin Jamāl ad-Dīn Yūsuf b. al-Amīr Taḡrī Birdī al-Atābakī al-Yaxbaqāwī aẓ-Ẓāhirī), més conegut simplement com a Ibn Taghribirdí (el Caire, 2 de febrer de 1410-5 de juny de 1470) fou un historiador àrab egipci nascut al Caire el 1409/1410.
El seu pare va rebre el favor del soldà mameluc adh-Dhàhir Barquq, i fou comandant en cap de l'exèrcit (amir kabir o atabak) sota el mameluc an-Nàssir Fàraj, el 1407, i el 1410 fou nomenat virrei de Damasc on va morir dos anys després (1412) quan Abu-l-Mahàssin tenia dos o tres anys.
Fou criat per la germana del pare, casada successivament amb dos cadis suprems, Muhàmmad ibn al-Adhim al-Hanafí i Abd-ar-Rahman al-Bulkiní aix-Xafií. Va estudiar diverses disciplines i va fer també exercicis militars. Va tenir diversos càrrecs administratius i el 1432 va participar en la campanya del soldà Barsbay a Síria.
Les seves obres principals foren Al-mànhal as-safi wa-l-mustawfi bad al-wafi, amb biografies de soldans i amirs entre 1428 i 1458; Kitab an-nujum az-zàhira fi-muluk Misr wa-l-Qàhira, història d'Egipte del 641 a la seva època; i Hawàdith ad-duhur fi-madà al-ayyam wa-x-xuhur, crònica dels fets des del 1441 al 1469. Va escriure altres obres menors.

## Bibliografia

* E. Amar, Mélanges H. Derenbourg, 1909
* Popper, W. «Abu ’l-Maḥāsin Ḏj̲amāl al-Dīn Yūsuf b. Tag̲h̲rībirdī». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 22 de maig de 2016 <http://referenceworks.brillonline.com/entries/encyclopaedia-of-islam-2/abu-l-mahasin-djamal-al-din-yusuf-b-taghribirdi-SIM_0227>
# Huérmeces del Cerro

Huérmeces del Cerro és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].